cy es es en es cy cy ca en cy nl en cy su cy en fr es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy cy en cy cy cy cy cy af cy de cy cy fy cy cy cy cy de cy cy cy en en en cy nl cy la es cy nb cy en cy ru cy su cy ceb cy cy ca en cy nl en cy su cy su cy es es en es
Aaron Ramsey yn serenni ac yn dangos parch i’w hen glwb drwy beidio dathlu ei ddwy gôl | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Roedd hi fel stori Roy of the Rovers – y bachgen yn gadael y clwb roes ei gyfle cyntaf iddo ac yn dychwelyd wedi tyfu’n ddyn a sgorio dwy gôl gampus. Naeth Aaron Ramsey ddim dathlu ar ôl sgorio er parch i’w hen glwb, ac thrwy hyn fe ennillodd barch cefnogwyr Caerdydd hefyd. Ar ddiwedd y gêm roedd y dorf ar eu traed yn cymeradwyo’r Mab Afradlon.
Ramsey yn rheoli’r canol
Hwn oedd y drydedd gêm ar ddeg i Gaerdydd ac roedd yn rif anlwcus. Ond er gwaetha’r canlyniad i’r tîm cartref, dyma’r gêm orau y tymor hwn ac Arsenal yn dangos pam mae nhw ar frig yr uwch gynghrair o saith pwynt. Y pasio medrus, y sgiliau crefftus, yn wir ro’n i’n teimlo y gallai’r chwaraewyr fod yn chwarae gyda blindfolds a dal i ffeidio’i gilydd gymaint oedden nhw’n chwarae fel un uned.
Gallai Jack Wilshere fod wedi rhoi’r Gunners ar y blaen o fewn 70 eiliaid – trodd ei ergyd o gwmpas Steven Caulker a hebio i David Marshall ond aeth ei ergyd yn erbyn y bar. Chydig funudau’n ddiweddarach fe ffeindiodd Peter Whittingham Théophile-Catherine ar yr asgell dde gyda phas wych. Croesodd hwnnw’r bêl i ben Fraizer Campbell oedd yn anlwcus ofnadw i beidio ffeindio’r rhwyd. Tybed a wnaeth y Sais ifanc argraff ar Roy Hodgson oedd yn yr eisteddle?
Yna digwyddiad rhyfedd wrth i Cazorla godi’r bêl uwchben amddiffyniad Caerdydd i ffeindio Olivier Giroud ond am ryw rheswm fe stopiodd yn y cwrt cosbi gan feddwl ei fod ‘offside’ wedi i Mesil Ozil fflicio’r bel ymlaen,
ond roedd ei gyd chwaraewyr yn gweiddi arno i gario mlaen oherwydd doedd y reffari ddim wedi chwibanu. Erbyn i’r Francwr sylweddoli hyn roedd yn rhy hwyr ac amddiffynwyr Caulker nol yn gwarchod.
Roedd Ozil yn gyfrifol am helpu Ramsey sgorio’r gôl gyntaf.
Mesil Ozil yn anelu am ben Ramsey
Croesiad perffaith i ben Ramsey oedd wedi taranu drwodd o ganol y cae fel trên i gwrdd a’r bêl. Dim gwên, dim neidio i ddathlu – roedd cefnogwyr Caerdydd yn gwerthfawrogi hyn ac yn cymeradwyo’r Cymro. Peth anarferol iawn yw canmol gôl yn eich erbyn!
Gallai Ramsey fod wedi sgorio ugain munud yn hwyrach gan dderbyn pas gan Giroud a rhedeg i osgoi taclo’r crysiau cochion ond aeth y siot ymhell dros y bar.
Y Gunners yn dryllio gobeithion Caerdydd
Unwaith eto y tymor yma fe ddaeth chwaraewyr Caerdydd allan ar ôl yr egwyl gyda thân yn ei boliau. Roedden nhw’n drefnus ac yn ymosod llawer gwell. Aeth cic rydd Jordan Mutch heibio i’r postyn o drwch blewyn a pheniad campus unwaith eto gan Campbell yn denu arbediad gwych gan Wojciech Szczesny.
Roedd Arsenal erbyn hyn yn rhoi masterclass i’r Bluebirds gyda Ozil, Ramsey, Giroud a Wilshere yn symud fel y mynnen o amgylch y cae. Doedd dim dal ble fydde’n nhw’n troi i fyny, yn drysu’i gwrthwynebwyr. Ozil ar y chwith, nawr Wilshere, nawr Giroud a Ramsey’n rheoli’r cyfan. Daeth ail gôl Arsenal ar ôl pas miniog gan Ozil i Mathieu Flamini ac chyn pen whinciad roedd wedi taro’r bêl i gefn y rhwyd. Dro ar ôl tro roedd pasio Caerdydd yn mynd ar gyfeiliorn, a doedd ganddyn nhw ddim ateb creadigol i dorri drwy amddiffyn Arsenal.
Ramsey yn agos at sgorio’i drydedd
Daeth ail gôl Aaron Ramsey yn ail funud amser ychwanegol. O’i hanner ei hunan fe redodd Ramsey ar hyd y cae yna pasio i’r eilydd Theo Walcott. Rhedodd hwnnw ymlaen cyn ffeindio Ramsey unwaith eto – wham! i’r gôl â hi. Y disgybl nawr yn feistr. A phawb yn y dorf o 28,000 ar eu traed yn deyrnged i’r dewin ifanc.
sylw ar yr adroddiad yma
© Hawlfraint 2019 POBL CAERDYDD. Cedwir Bob Hawl.